laion/Wikipedia-Exotic huggingface dataset:
Joala

Joala on paikkond Narvas. Esimesed teated kohast pärinevad aastast 1497 (Joala küla). Joalas tegutses Kreenholmi Manufaktuur. 28. novembril 1918 toimus seal Joala lahing. Joala mõis Eesti nõukogude entsüklopeedia. 4. köide: IST–KONI. Tallinn: Valgus, 1989, lk 95.
Loúkas Giórkas

Loúkas Giórkas (kreeka keeles Λούκας Γιώρκας; sündinud 18. oktoobril 1986 Larnacas) on Küprose päritolu kreeka laulja. Ta esindas koos Stereo Mike'iga 2011. aasta Eurovisioonil Kreekat lauluga "Watch My Dance". Finaalkontserdil sai laul 120 punktiga seitsmenda koha.
Amb

Amb ehk vibupüss ehk arbalett ehk pandpüss on laskerelv, millega saab lasta ammunooli. Ammu põhiosad on vibu, laad ja vinnastusmehhanism. Amb hoiab vibunööri vinnastatuna kindlalt paigal; päästikust kangi abil saab selle vabaks lasta. Ajalooliselt mängisid ammud Ida-Aasia ja Euroopa sõjapidamises olulist rolli. Teadaolevalt leiutati ammud esimesel aastatuhandel e.m.a, mitte hiljem kui 7. sajandil e.m.a Vana-Hiinas, ning hiljemalt 1. sajandil m.a.j Kreekas (gastraphetes). Võrreldes tavalise vibuga on ammud täpsemad ja võimsamad, kuid aeglasemad – sõltuvalt amburi osavusest saab ammuga lasta 1–2 noolt minutis. Ambude erinevused seisnevad peamiselt vinnastamis- ja päästikumehhanismides, korraga laetava või lastava laskemoona koguses ning laadimiskiiruses. Ammud (gastraphetes) või nende eelkäijad Euroopas olid Vana-Kreekas kasutusel juba 5. sajandil eKr. Euroopas kujunes ammu klassikaline vorm välja keskajal. Rohkem kui 2000 aastat tagasi leiutasid hiinlased ka mitmelasulise ammu, säilinud on mitmed eksemplarid sellistest ambudest. Hilisemast ajast on ka säilinud ürikud, kus kujutatakse eritüübilisi ambe alates lihtsatest kuni 2–8-lasulisteni. Kaheksalasulise Vana-Hiina ammuga sai tulistada kaheksa lasku 8 sekundiga ning oli lihtsa ülesehitusega, koosnedes ainult neljast osast. Laskmiseks oli vaja toetada amb enda kere vastu ja tõmmata vinnastamiskangi, mis ammu vinnastudes lasi noole automaatselt lendu ning võimaldas suure kiiruse noolte laskmisel. Kaheksa noolega puust salv asus kelgu sees (vt kõrvalolevat joonist). Tänu käsitsemislihtsusele sai seda kasutada ka spetsiaalse väljaõppeta talumees. Mitmelasulist ambu võib pidada tõenäoliselt ajaloo esimeseks (pool)automaatrelvaks. 3. sajandil e.m.a. alistasid Qin Shi Huangdi väed rivaalitsevad ja omavahel võitlevad hõimujuhid, kasutades mitmelasulist ambu, mille tõttu Qin Shi Huangdi ühendas Hiina esimest korda ühtseks riigiks ning sai Hiina esimeseks keisriks. Eesti nõukogude entsüklopeedia. 1. köide: A–CENT. Tallinn: Valgus, 1985, lk 172. "Ancient Top 10 Series 1 1of9 Most Lethal Weapons", History Channel.
Hilary Putnam

Hilary Whitehall Putnam (31. juuli 1926 Chicago – 13. märts 2016) oli USA filosoof, matemaatik ja informaatik. Putnam oli 20. sajandi teise poole analüütilise filosoofia suurkuju. Tema teadustööd olid olulised vaimufilosoofias, keelefilosoofias, matemaatikafilosoofias ja teadusfilosoofias. Peale filosoofia tegutses ta matemaatika ja informaatika alal. Koos Martin Davisega töötas ta välja Davise-Putnami algoritmi Boole'i avaldise kehtestatavuse probleemi lahendamiseks ja aitas näidata Hilberti kümnenda probleemi lahendamatust. Putnam oli tuntud selle poolest, et ta suhtus omaenda filosoofilistesse positsioonidesse sama halastamatu kriitikaga kui teiste omadesse. Selle tulemusena omandas ta oma filosoofiliste seisukohtade sagedase muutja maine. Vaimufilosoofias on Putnam tuntud argumentidega identiteediteooria vastu, mis põhinevad tema hüpoteesil vaimusündmuste mitmesest realiseeritavusest ja tema versioonil funktsionalismist. Keelefilosoofias arendas ta koos Saul Kripke ja teistega välja osutamise põhjusliku teooria ning sõnastas tähenduse uudse, eksternalistliku teooria, mis põhineb Teisik-Maa mõtteeksperimendil. Matemaatikafilosoofias töötasid Putnam ja Willard Van Orman Quine välja Quine'i-Putnami asendamatuseargumendi abstraktsete matemaatiliste objektide olemasolu kasuks. Hiljem näitas ta, et matemaatika pole puhtalt loogikaline, vaid kvaasiempiiriline. Epistemoloogias on Putnam tuntud mõtteeksperimendi "Aju tõrres" kriitikuna. See eksperiment tundub olevat jõuline argument skeptitsismi kaitseks, kuid Putnam seab kahtluse alla selle koherentsus (filosoofia)e. Metafüüsikas kaitses Putnam esialgu realismi, kuid lõpuks sai selle üheks kõige häälekamatest kriitikutest, võttes omaks niinimetatud pragmaatilise realismi. Sellegipoolest jäi ta eluaeg truuks teaduslikule realismile, mis laias laastus tähendab seda, et küpsed teaduslikud teooriad kirjeldavad asju ligikaudu niisugustena, nagu need on. Eesti keeles on ilmunud tema raamat "Kolmekordne lõng: vaim, keha ja maailm" (tõlkinud Tiiu Hallap, Tartu: Tartu Ülikooli Kirjastus, 2020, sari "Avatud Eesti raamat"). Is Semantics Possible?. – H. Kiefer, M. Munitz (toim). Languages, Belief and Metaphysics, Contemporary Philosophic Thought: The International Philosophy Year Conferences at Brockport, State University of New York Press, kd 1., 1970. Ümbertrükk: Hilary Putnam. Mind, Language and Reality, Philosophical Papers, kd 2, 1975, lk 139–152. Explanation and Reference. G. Pearce, P. Maynard (toim). Conceptual Change, Dordrecht: Reidel 1973, lk 199–221. Mathematics, Matter and Method (Philosophical Papers, kd I), Cambridge University Press 1975 Truth and necessity in mathematics What Theories Are Not Mind, Language and Reality (Philosophical Papers, kd II) Is Semantics Possible? Explanation and Reference Meaning and the Moral Sciences, Routledge Kegan & Paul 1979 Meaning and Knowledge Literature, Science and Reflection Reference and Understanding Realism and Reason Reason, Truth and History, Cambridge: Cambridge University Press 1981.
Vahakõrvits

Vahakõrvits (Benincasa hispida) on kõrvitsaliste sugukonna vahakõrvitsa perekonna ainus liik, üheaastane rohttaim. Vahakõrvits kuulub ühte sugukonda kurgi, kõrvitsa ja meloniga. Vahakõrvitsa vilju kasutatakse köögiviljakultuurina ja ravimtaimena. Vahakõrvitsa kõva valge viljaliha on magus ja maitsev. Vilja õõnsuses on hulgaliselt seemneid, mis on samasugused nagu kurgil. Sisaldab C-vitamiini. Vahakõrvitsa päritolumaa pole veel kindlaks tehtud; arvatakse, et taim pärineb Indohiina poolsaarelt või Indiast. Vahakõrvitsat kasutatakse tihti vokiroogades ja suppides. Enamikus retseptides võib vahakõrvitsaga asendada kabatšokki ja kõrvitsat. Hästi sobib vahakõrvits vürtsikate toitude kõrvale. Söödavad on ka taime noored lehed ja õienupud, samuti seemned, mida praetakse. Valmistamiseks tuleb valida kõva ja muljumisjälgedeta vili. Suuremaid vahakõrvitsaid müüakse tükeldatult, väiksemaid tervelt. Eemaldada tuleb koor ja seemneid sisaldav kiudjas osa. Viljaliha tuleb lõigata võrdse suurusega tükkideks, sest siis valmib toit ühtlaselt. Vahakõrvits säilib jahedas, kuivana ja otsese päikesevalguse eest kaitstult mitu nädalat. 13–15 kraadi juures säilib vahakõrvits 6 kuud, kui õhuniiskus on 70–75%. Eestikeelsete taimenimede andmebaas, veebiversioon (vaadatud 20.05.2014) Benincasa hispida - (Thunb.)Cogn., veebiversioon (vaadatud 20.05.2014) (inglise keeles) T. K. Lim, Lim T. K., Edible Medicinal And Non-Medicinal Plants: Volume 2, Fruits, Springer Science + Business Media, lk 167 – 176, 2012, Google'i raamatu veebiversioon (vaadatud 20.05.2014) (inglise keeles) Manish A. Rachchh ja Sunita M. Jain, Gastroprotective effect of Benincasa hispida fruit extract, Indian J Pharmacol. 2008 Nov-Dec; 40(6): 271–275., doi: 10.4103/0253-7613.45154, PMCID: PMC3025145, veebiversioon (vaadatud 20.05.2014) (inglise keeles) Heli Kuusk, Vahakõrvits on rekordsäilija, 05. aprill 2013, veebiversioon (vaadatud 20.05.2014)
Mercedes-Benzi V-klass

Mercedes-Benzi V-klass on Mercedes-Benzi väikebuss ja kaubik. Seda müüakse akendeta kaubikuna (Vito), sõitjateveoks kohandatud väikebussina (Vito või Viano) ning seda on toodetud kolm põlvkonda. V-Class/Viano on suur mahtuniversaal, mis toodi turule 1996. aastal. 1. ja 2. põlvkonda müüdi Eestis ja mõnel pool mujalgi Viano nime all. Esimese põlvkonna mudelit esitleti 1996. aastal ning 2. põlvkonna mudelit 2004. aastal 1. põlvkond 2. põlvkond 2014. aastal esitletud 3. põlvkonna Vitol on Mercedes-Benzi S-klassi esituled. Lisavarustuses on ka katuseluuk. Võimalik on valida 6–8 istekoha, kahe teljepikkuse (3,2 ja 3,4 m), kolme kerepikkuse (4,9, 5,1 ja 5,4 m) vahel. Mootor on 2,1-liitrine diiselmootor võimsusega 136, 163 või 190 hj. 3. põlvkond
Nissan e-NV200

Nissan e-NV200 on Nissan NV200 elektriline versioon. See kasutab Nissan Leafi elektriajamit. Mootoriks on 80-kilovatine elektrimootor, mis võimaldab tippkiiruseks 120 km/h. Versioonidest pakutakse nii kaubikut kui ka mahtuniversaali. Laadimine toimub samamoodi kui Leafil: 16-amprisest elektripesast saab aku täis ühe ööga, 32-amprisest nelja tunniga, kiirlaadijast saab 80% akut täis poole tunniga.
Volkswagen Touran

Volkswagen Touran on Volkswagen AG kaubamärgi Volkswagen all toodetav ja turustatav väike mahtuniversaal, mida on toodetud kaks põlvkonda. See loodi eesmärgiga täita tühimikku samale platvormile ehitatud Volkswagen Golfi ja suure mahtuniversaali Volkswagen Sharani vahel. Touran on saadaval 5- ja 7-kohalisena. Esimene põlvkond oli ehitatud VW grupi A5 (PQ35) põhjale. See saabus müügile 2003. aastal ja mudeliuuendused tehti 2006. ja 2010. aastal. Touran I Touran I esimene mudeliuuendus 1. põlvkonna CrossTouran Touran I 2. mudeliuuendus 2. põlvkond saabus 2015. aastal ning seda esitleti Genfi autonäitusel. See sarnaneb välimuselt 7. põlvkonna Volkswagen Golfiga ning on ehitatud Volkswagen grupi MQB-platvormile. Touran II Touran II politseiauto Hilinenud, kuid õnnestunud mahtuniversaal Volkswagenilt Volkswagen Touran Volkswagen Touran, © Volkswagen 2014, veebiversioon (vaadatud 20.05.2014) (saksa keeles)
Opel Meriva

Opel Meriva on Opeli väike 5-ukseline mahtuniversaal ning see on ehitatud väikeauto Opel Corsa põhjale. Seda toodeti 2 põlvkonna vältel aastatel 2003–2017. Esimene põlvkond ehitati kolmanda põlvkonna Opel Corsa C platvormile ning müügile jõudis see 2003. aasta maikuus. Mudeliuuendus tehti Meriva A-le 2006. aasta laguses, mille käigus muudeti esi- ja tagatulesid ning täienes mootorivalik. Meriva A Meriva A Teise põlvkonna Meriva B oli eelkäijast veidi suurem ning see jõudis turule 2010. aasta juunikuus. Uuel Merival olid tahapoole avanevad tagauksed, mida Opel ise nimetas kui FlexDoors. 2. põlvkonda värskendati aastal 2014. Selle käigus muutusid radiaatorivõre ja lisandusid uued tuled, meediasüsteem Intellink ja uus mootor: 1,6-liitrine diisel. Meriva B Opel Meriva B Flexdoors Meriva B
John Locke'i loengud

John Locke'i loengud on igal aastal peetavate filosoofiateemaliste loengute seeria Oxfordi Ülikoolis. Neid peetakse alates aastast 1950 ning nendega meenutatakse John Locke'i panust filosoofiasse.
Uexkülli loengud

Jakob von Uexkülli loengud on akadeemiline loengusari, mida korraldavad Tartu Ülikooli semiootika osakond ja Jakob von Uexkülli Keskus. Loengusari asutati aastal 2014. Sellega meenutatakse Jakob von Uexkülli teaduslikku pärandit. Esimese loengu pidas inglise kirjandusteadlane Wendy Wheeler. Wendy Wheeler – The carrying: Material frames and immaterial meanings. 30. aprill 2014. Nils Lindahl Elliot - Observing wildlife in tropical forests: A geosemeiotic approach. 7. november 2018. Donald Favareau – Biosemiotic general intelligence. 20. detsember 2023. Lotmani loengud Jakob von Uexkülli loengud Tartu Ülikooli kodulehel (arhiivikoopia 06.01.2022 seisuga) Wendy Wheeleri loeng.
Ruprecht I

Ruprecht (Rupprecht) ja Ruprecht I on olnud mitme monarhi nimi: Ruprecht I oli Saksa kuningas 1400–1410 ja Ruprecht III nime all Reini pfaltskrahv ning kuurvürst Ruprecht oli Mainzi peapiiskop 970–975 Ruprecht von der Pfalz oli Kölni peapiiskop Ruprecht von der Pfalz (1309–1390) oli ka Reini pfaltskrahvi ja kuurvürsti nimi Ruprecht von der Pfalzi nime all tunti ka Cumberlandi hertsogit, kes oli Pfalzi kuurvürsti Friedrich V poeg Ruprecht I oli Schlesien-Liegnitzi hertsog 1364–1409 Rupprecht von Bayern oli Baieri viimane kroonprints.
Mordekhay Gur

Mordekhay Gur (heebrea keeles: מרדכי גור‎‎; 6. mai 1930 Jeruusalemm, Briti Mandaat Palestiinas – 16. juuli 1995 Tel Aviv, Iisrael) oli Iisraeli sõjaväejuht ja poliitik, kindralleitnant. Ta sündis aastal 1930 Jeruusalemmas Venemaalt väljarännanute perekonnas. 13-aastaselt astus ta organisatsiooni Hagana liikmeks. Ta võttis osa Iisraeli iseseisvussõjast. Aastatel 1984–1986 oli ta Iisraeli tervishoiuminister.
Lauren Hoffman

Lauren Hoffman (sündinud 1977 Charlottesville'is Virginia osariigis USAs) on Ameerika Ühendriikide laulja, laulukirjutaja ja kitarrist. 1997. aastal sõlmis ta lepingu plaadifirmaga Virgin Records America ning avaldas oma debüütplaadi "Megiddo". Ta lahkus Virginist 1999, kuna firma Hoffmani muusikat aktiivselt ei turundanud, ehkki Virgin avaldas samal aastal tema LP "From The Blue House". Hoffmani kolmas plaat "Choreography" ilmus 2006. aastal. Hoffmani produtsent oli sel ajal John Morand, plaat salvestati David Lowery stuudios Sound of Music Studios koos muusikutega ansamblitest Mint, Cracker ja Sparklehorse. Plaadikaaned kujundas Wes Freed. 2009. aastal ilmus tema neljas plaat "Interplanetary Traveler". "Another Song About the Darkness" (3:59) on 20. lugu plaadil "The Sound the Hare Heard". Hoffman esitas rea lugusid sarja "South of Nowhere" taustal ("Ghost You Know", "Magic Stick", "Hope You Don't Mind", "Reasons to Fall", "Love In September", "Broken"). Tema laul "Rock Star" oli 1998. aasta filmi "Palmetto" heliribal. Varem mängis Lauren Hoffman ansamblis Monsoon, mis sai nime tai restorani järgi, kus nad esinesid koos Shannon Worrelli ja Kristin Asburyga. 1995. aastal töötas ta koos muusik Peter Griesariga. "Megiddo" (1997) "A Harmless Little Kiss" (EP, 1999) "From The Blue House" (1999) "Choreography (2006) "Interplanetary Traveler" (2009) http://www.allmusic.com/artist/lauren-hoffman-mn0000117238 "CD Baby". Originaali arhiivikoopia seisuga 2013-09-10. Vaadatud 2006. {{cite web}}: kontrolli kuupäeva väärtust: |accessdate= (juhend) forlauren.com
Seraina Mischol

Seraina Mischol (sündinud 1. detsembril 1982 Samedanis) on Šveitsi endine murdmaasuusataja. 2006 Torinos 11. koht 4×5 km teatesõidus 15. koht 10 km klassikas 32. koht vabastiilisprindis 2001 Lahtis 7. koht 4×5 km teatesõidus 55. koht 10 km klassikas 2003 Val di Fiemmes 10. koht 4×5 km teatesõidus 33. koht 10 km klassikas 34. koht 15 km klassikas (ühisstart) 2005 Oberstdorfis 8. koht sprinditeates 11. koht 4×5 km teatesõidus 33. koht sprindis 38. koht 10 km vabastiilis 2007 Sapporos 9. koht 4×5 km teatesõidus 14. koht klassikasprindis 14. koht sprinditeates 2009 Liberecis 22. koht 10 km klassikas 37. koht sprindis Seraina Mischol FIS-i kodulehel
Kauniainen

Kauniainen on linn Soomes Uusimaa maakonnas Suur-Helsingi regioonis. Paikneb enklaavina Espoo linna sees. Kauniaises on umbes 9300 elanikku, kellest 35% räägib emakeelena rootsi keelt. Kauniainen asutati 1920. aastal. Ta sai linnaõigused 1972. aastal. Linnas on rongijaam, kust on ühendus Helsingi ja Kirkkonummi suunal. Linna põhjaosas asub väike järv nimega Gallträsk. Kauniainen on tuntud madala maksuprotsendi ja kõrge sissetulekuga elanike poolest. Area of Finland's municipalities 2023-01-01 Population growth biggest in nearly 70 years "Arhiivikoopia". Originaali arhiivikoopia seisuga 8. november 2016. Vaadatud 10. jaanuaril 2017.{{netiviide}}: CS1 hooldus: arhiivikoopia kasutusel pealkirjana (link) http://www.kauniainen.fi/kaupunki_ja_paatoksenteko/tietoa_kaupungista Kauniaise koduleht
Juuksur

Juuksur (vananenud kirjanduses frisöör) on isik, kes lõikab, piirab, stiliseerib teiste inimeste juukseid. Koerajuuksur
Kirjastuskeskus

Osaühing Kirjastuskeskus on 1997. aastast tegutsev Eesti kirjastus. Kirjastuskeskus on kirjastanud näiteks Vladimir Timini lasteraamatu "Vana-Permi poisi Tikö seiklused" (tõlkija Arvo Valton), mis võitis tõlkelastekirjanduse Paabeli Torni auhinna.[viide?] https://www.inforegister.ee/10259667-KIRJASTUSKESKUS-OU (vaadatud 15.05.2014) Kirjastuskeskuse koduleht (oli 20.05.2014 maas)
Nargen Festival

Nargen Festival on aastast 2006 Naissaarel toimuv muusikafestival. Festivali korraldab OÜ Nargen Opera. Festivali kunstiline juht on Tõnu Kaljuste. Festivali raames toimuvad Pärdi päevad, mis on seotud Arvo Pärdi muusikaga. http://www.nargenfestival.ee/index.php?id=22 (vaadatud 15.05.2014) http://www.nargenfestival.ee/index.php?id=2 (vaadatud 15.05.2014) https://www.arvopart.ee/tana-algavad-nargenfestivali-pardi-paevade-kontserdid/ (vaadatud 19.03.2019) Festivali koduleht
Chandigarh

Chandigarh on India linn-liiduala, mis on pealinnaks kahele osariigile – Pandžabile ja Haryanale. Pärast Briti India Indiaks ja Pakistaniks jagamist 1947. aastal jagati ka Pandžab, kusjuures pealinn Lahore jäi Pakistanile. India Pandžabile otsustati rajada uus pealinn, mis sai nimeks Chandigarh jumalanna Chandile pühendatud Chandi Mandiri templi järgi. Chandīgarh tähendab Chandi kindlust. Linna üldplaani projekteerisid arhitektid Albert Mayer ja Matthew Nowicki. Pärast hindikeelse elanikkonnaga asustatud Pandžabi eraldumist ja Haryana osariigi loomist 1966. aastal jäi Chandigarh mõlema osariigi pealinnaks ja sai sõltumatu liiduala staatuse. Mitmed hooned linnas on projekteerinud Le Corbusier. Chandigarhi sümboliks on avatud lahtise labakäe kujutis. Avatud käe monument Le Corbusier projekteeritud osariigi parlamendihoone 2011 census of India Chandigarhi valitsus
Arturo Barrios

Arturo Barrios (sündinud 12. detsembril 1963 Méxicos) on Mehhiko kergejõustiklane (jooksudistantsid 5000 m kuni maratonini). Arturo Barrios
Philipp I

Philipp I nime all tuntud monarhid ja valitsejasuguvõsade pead: Philipp I oli Flandria krahv 1168–1191 Philipp von Schwaben oli Saksa kuningas 1198–1208 Philipp Õiglane oli Pfalzi kuurvürst 1476–1508 Philipp oli Baden-Durlachi markkrahv 1515–1533 Philipp oli Hessen-Homburgi landkrahv 1839–1846 Philipp der Streitbare oli Pfalz-Neuburgi hertsog 1522–1548 Philipp Wilhelm oli Pfalzi kuurvürst 1685–1690 Philipp I oli Pommer-Wolgasti hertsog 1531–1560 Philipp I oli Braunschweigi hertsog kuni 1551 Philipp I oli Nassau-Saarbrückeni krahv 1368–1429 Philipp von Katzenelnbogen oli Katzenelnbogeni krahv 1444–1479 Philipp der Großmütige oli Hesseni maakrahv 1509–1567 Philipp Ilus oli Burgundia hertsog ja Kastiilia kuningas (Felipe I nime all) Philipp oli Hessen-Kasseli kuurvürstliku perekonna pea 1968–1980 Philippe I
Bell (perekonnanimi)

Bell on perekonnanimi. Acton Bell (Anne Brontë) Alexander Graham Bell Currer Bell (Charlotte Brontë) Duncan Bell Ellis Bell (Emily Brontë) Philipp Schall von Bell Simon Bell Tobin Bell Werner Schall von Bell Katie Bell
G-faktor

G-faktor (lühend ingliskeelsest väljendist „general factor“) on konstrukt, mis arenes välja kognitiivsete võimete psühhomeetrilisest uurimisest. See on muutuja, mis näitab positiivseid korrelatsioone erinevate kognitiivsete ülesannete vahel, ja seega väljendab tõsiasja, et indiviidi sooritus üht tüüpi ülesandes kaldub olema võrreldav tema sooritustega teist tüüpi kognitiivses ülesandes. G-faktor kirjeldab tüüpiliselt 40–50% inimestevahelisest variatiivsusest intelligentsustesti soorituses ja need tulemused näitavad tihti omakorda, milline võiks olla inimese g-faktor. Mõisted nagu IQ, üldine intelligentsus, üldine kognitiivne võimekus, üldine vaimne võimekus või lihtsalt intelligentsus viitavad kognitiivsete testide sisule. G-faktori olemasolu märkas esimesena inglise psühholoog Charles Spearman 20. sajandi alguses. Ta nägi, et laste sooritused mitmes näiliselt mitte seotud õppeaines olid omavahel positiivses korrelatsioonis ja järeldas, et see peegeldab üldist vaimset võimekust, mis mõjutab sooritust kõikides valdkondades. Spearman arvas, et vaimset sooritust saaks vaadelda ühe üldise võimekuse tegurina, mille ta nimetas g-faktoriks, ja samuti kitsamate ülesandespetsiifiliste teguritena. Praegustes intelligentsuse faktormudelites on kognitiivsed võimeid esindatud tavaliselt kolmetasandilises hierarhias, kus selle alumises osas on suur arv kitsaid faktoreid, keskmisel tasandil aga mõned üldisemad faktorid ja tipus üksainus faktor, seesama g-faktor, mis iseloomustab nende kõigi ühisosa. Traditsiooniliselt on g-faktori uuringud keskendunud andmete psühhomeetrilisele uurimisele, kusjuures eelkõige kasutatakse faktoranalüüsi. Selle empiirilised uuringud sisaldavad ka eksperimentaalset kognitiivset psühholoogiat ja mentaalset kronomeetriat, ajuanatoomiat ja -füsioloogiat, kvantitatiivset ja molekulaarset geneetikat ning primaatide evolutsiooni. G-faktori olemasolu on statistiliselt kindlaks tehtud, kuid siiski puudub üksmeel selles, mis põhjustab testide vahel positiivseid korrelatsioone. Käitumisgeneetika uuringud on leidnud, et g-faktor on enamjaolt päritav. Sellel on mitmeid teisi bioloogilisi korrelaate, sealhulgas aju suurus. Samuti ennustab see individuaalseid erinevusi sotsiaalvaldkonnas, näiteks hariduse omandamisel ja töökohal hakkamasaamisel. Kuigi selle teguri kriitikud on esitanud, et g-faktorile pannakse liiga suurt rõhku, mille tõttu võidakse allahinnata teisi tähtsaid võimeid, siis hõlmavad g-faktorit enimkasutatavad kaasaegsed intelligentsusteooriad. Kamphaus, R.W., Winsor, A.P., Rowe, E.W., & Kim, S. (2005). A history of intelligence test interpretation. In D.P. Flanagan and P.L. Harrison (Eds.), Contemporary intellectual assessment: Theories, tests, and issues (2nd Ed.) (pp. 23–38). New York: Guilford. Deary, I.J. (2001). Intelligence. A Very Short Introduction. Oxford: Oxford University Press. Jensen, A.R. (1998). The g factor: The science of mental ability. Westport, CT: Praeger. ISBN 0-275-96103-6 Neisser, U., Boodoo, G., Bouchard Jr., T.J., Boykin, A.W., Brody, N., Ceci, S.J., Halpern, D.F., Loehlin, J.C. & Perloff, R. (1996). "Intelligence: Knowns and Unknowns". American Psychologist, 51, 77–101
Almetjevsk

Almetjevsk on linn Venemaal Tatarstanis. Asub Zai (Zäy) jõe kaldal. Almetjevski kohal oli 17. sajandil tekkinud küla, mis hakkas kasvama pärast naftaleiukohtade avastamist. Linnaõigused sai 1953. aastal, enne seda oli ametlik nimi Almetjevo. 2002. aasta rahvaloenduse andmetel oli Almetjevski elanikest tatarlasi 50,4%, venelasi 42,9%, tšuvašše 2,4% ja mordvalasi 2,4%. 2010. aasta rahvaloenduse andmetel oli linna elanikest tatarlasi 55,2%, venelasi 37,1% ja tšuvašše 3,1%. Linn on tähtis naftatööstuskeskus. 26. Численность постоянного населения Российской Федерации по муниципальным образованиям на 1 января 2018 года, vaadatud 23.01.2019. Almetjevski portaal (vene keeles) Almetjevski kaart
Philipp II

Philipp II nime all on tuntud: Philipp II oli Herzbergi ja Osterode hertsog kuni 1569 Philipp II oli Pommer-Wolgasti hertsog 1592–1625 Philipp II oli Pommer-Stettini hertsog 1606–1618 Philipp II oli Nassau-Saarbrückeni krahv 1429–1492 Philipp II oli Hessen-Rheinfeldsi maakrahv 1567–1583 Philipp II oli Badeni markkrahv 1569–1588 Philipp II oli Schaumburg-Lippe krahv 1749–1787 Philipp II (Braunschweig-Grubenhagen) Philipp II ja Philipp von Habsburgi all võidakse mõelda ka Hispaania kuningat Felipe II Philippe II
Kui Anija mehed Tallinnas käisid

"Kui Anija mehed Tallinnas käisid" on Eduard Vilde kirjutatud 1850.–1860. aastate talurahvaliikumisi käsitlevate ajalooliste romaanide triloogia teine osa, mis ilmus aastal 1903. Triloogia esimene osa oli "Mahtra sõda" (1902) ning kolmas osa "Prohvet Maltsvet" (1905–1908).  Kui Anija mehed Tallinnas käisid – alliktekstid Vikitekstides
Nagib Mahfuz

Nagib Mahfuz (11. detsember 1911 – 30. august 2006) (araabia نجيب محفوظ) oli egiptuse kirjanik, dramaturg ja stsenarist, 1988. aasta Nobeli kirjandusauhinna laureaat. Ta oli esimene araabia kirjanik, kes pälvis selle auhinna. 1996. aastal asutati temanimeline kirjandusauhind araabia kirjanike tunnustamiseks. Ta on avaldanud 35 romaani ja jutukogusid. "Kairo triloogia" (1956-1957) ليالى ألف ليلة : "Tuhande öö ööd" (1981, eesti keeles 2004 Kalle Kasemaa tõlkes) ISBN 9985-3-0781-X "Kahe palee vahel" (eesti keeles Tallinn 2019, Eesti Raamat, sari Nobeli laureaat)